DRTคาดกำไร1Q58จะลดลงจากปีก่อนราคาหุ้นสูงกว่าเป้าหมายคงคำแนะขาย
บล.เมย์แบงก์ กิมเอ็ง ระบุในบทวิเคราะห์ (22 เม.ย.) ว่า บริษัท ผลิตภัณฑ์ตราเพชร จำกัด (มหาชน) หรือ DRT คาดกำไร ไตรมาส1/58 จะลดลงจากปีก่อน 19%เทียบช่วงเดียวกันของปีก่อน เหลือ 97 ล้านบาท จากความสามารถทำกำไรที่ลดลง แต่จะฟื้นตัวจากฐานที่ต่ำในไตรมาส 4/57 ที่มีกำไรเพียง 18 ล้านบาท อัตรากำไรขั้นต้นประเมินจะเท่ากับ 24.5% ดีขึ้นจากไตรมาสก่อน 21.9% เนื่องจากเป็นช่วงไฮซีซั่น ทำให้มีการใช้กำลังการผลิตมากขึ้น แต่ลดลงเมื่อเทียบกับปีก่อน ซึ่งเท่ากับ 26.4% จากราคาขายในปีนี้ปรับลดลงจากปีก่อน 
22 เม.ย. 2558

บล.เมย์แบงก์ กิมเอ็ง ระบุในบทวิเคราะห์ (22 เม.ย.) ว่า บริษัท ผลิตภัณฑ์ตราเพชร จำกัด (มหาชน) หรือ DRT คาดกำไร ไตรมาส1/58 จะลดลงจากปีก่อน 19%เทียบช่วงเดียวกันของปีก่อน  เหลือ 97 ล้านบาท จากความสามารถทำกำไรที่ลดลง  แต่จะฟื้นตัวจากฐานที่ต่ำในไตรมาส 4/57 ที่มีกำไรเพียง 18 ล้านบาท อัตรากำไรขั้นต้นประเมินจะเท่ากับ 24.5% ดีขึ้นจากไตรมาสก่อน 21.9% เนื่องจากเป็นช่วงไฮซีซั่น ทำให้มีการใช้กำลังการผลิตมากขึ้น แต่ลดลงเมื่อเทียบกับปีก่อน ซึ่งเท่ากับ 26.4% จากราคาขายในปีนี้ปรับลดลงจากปีก่อน 
ในขณะที่ยอดขายในไตรมาส1/58 คาดจะเติบโตจากปีก่อนเล็กน้อยสู่ระดับ 1,165 ล้านบาท (+27%เทียบไตรมาสก่อนหน้า, +1%เทียบช่วงเดียวกันของปีก่อน) หลักๆได้แรงหนุนจาก ตลาดส่งออกที่เติบโตมากกว่าสองหลัก  รวมถึงการเติบโตของลูกค้าโครงการ  ในขณะที่ลูกค้าตัวแทนจำหน่ายในต่างจังหวัดรวมโมเดลเทรด ซึ่งมีสัดส่วนประมาณ 65-70% ชะลอตัวลงเล็กน้อย
แนวโน้มปี 2558 ผู้บริหาร DRT ยังคงประเมินยอดขายจะมีการฟื้นตัวดีขึ้น แต่เติบโตไม่เด่นนักประมาณ 3-4%  โดย DRT มีแผนจะเพิ่มสัดส่วนลูกค้าโครงการจาก 10% ในปีก่อน เป็น 15%  ขยายตลาดส่งออกรองรับ AEC ทำให้สัดส่วนส่งออกเพิ่มขึ้นจาก 12% เป็น 20% และ เติบโตตามลูกค้า Modern Trade  สำหรับธุรกิจคอนกรีตมวลเบาปัจจุบันเริ่มมีสัญญาณที่ดีขึ้นมีการใช้กำลังการผลิตขึ้นมาเป็น 70-80% ซึ่งเป็นจุดคุ้มทุน เทียบกับปีก่อนที่มีการใช้กำลังการผลิตเพียง 50% ซึ่งขาดทุนเดือนละประมาณ 4-5 ล้านบาท  ผู้บริหารตั้งเป้าอัตรากำไรขั้นต้นจะเพิ่มเป็น 25%  เราประเมินยอดขายในปี 2558 จะเติบโต 5% สู่ระดับ 4,450 ล้านบาท และ มีกำไรสุทธิเท่ากับ 371 ล้านบาท เพิ่มขึ้น 28% ยังต่ำกว่าฐานในอดีตที่ประมาณ 450-460 ล้านบาท
ราคาหุ้นปัจจุบันซื้อขาย P/E ปี 2558 เท่ากับ 15.1 เท่า  และ มีอัตราเงินปันผลตอบแทน 6.5%  เราประเมินราคาเป้าหมาย DRT เท่ากับ 5 บาท บนฐาน P/E เท่ากับ 14 เท่า  ใกล้ค่า Forward PE +1SD = 13x และ ค่าเฉลี่ย P/E กลุ่มวัสดุก่อสร้างเท่ากับ 15 เท่า  ปีนี้มีความเสี่ยงที่จะปรับประมาณการลงอีก  เราคงแนะนำ ขาย  สำหรับประเด็นที่อาจจะช่วยหนุนราคาหุ้น คือ การเปลี่ยนแปลงโครงสร้างผู้ถือหุ้นของ SCCC ทำให้มีโอกาสที่ DRT จะกลับมารวมกับ SCCC อีกครั้ง
 